**M-Brain** on suomalainen markkina- ja kilpailijatiedon SaaS-ratkaisuja tarjoava yritys. M-Brainin palvelut sisältävät markkina- ja kilpailijaseurantaa, analyysipalveluita, markkinaselvityksiä sekä alustatyökalu Intelligence Plazan.

M-Brainilla on toimistot 7 maassa: Suomessa, Isossa-Britanniassa, Kanadassa, Malesiassa, Ranskassa, Saksassa ja Singaporessa.

M-Brainin asiakkaita ovat mm. Nets, Stora Enso ja Med Group. Julkisten tulostietojen mukaan M-Brain Oy:n liikevaihto vuonna 2021 oli 19,4 miljoonaa euroa.

M-Brainin omistaa pohjoismainen sijoitusyhtiö Monterro.

Palvelut
--------

**M-Brainin palvelut:**

* Markkina- ja kilpailijaseuranta ja -analyysit
* Intelligence Plaza -alustatyökalu markkinatiedon hyödyntämiseen ja jakamiseen
* Markkinatutkimusprojektit ja strategiset analyysit

Historia
--------

**1999**: Sittemmin yhtiön pitkäaikaisena toimitusjohtajana toiminut Marjukka Nyberg perusti M-Brainin vuonna 1999. Aluksi yhtiön toiminta keskittyi painetun median analyysi- ja mittauspalveluihin, mutta yhtiön palvelut laajentuivat pian kattamaan lisäksi sosiaalisen ja toimituksellisen verkkomedian sekä televisio- ja radiolähetysten seurannan ja analysoinnin.

**2001**: M-Brain julkaisi ensimmäisen digitaalisen median seurantapalvelunsa, minkä myötä yhtiö alkoi tarjota monikielisen verkkoseurannan palveluita.

**2006**: M-Brain sai ensimmäisen ulkopuolisen sijoittajan, kun valtion pääomasijoitusyhtiö Veraventure Oy osti yhtiöstä vähemmistöosuuden.

**2007**: Kimmo Valtonen siirtyi M-Brainin teknologiajohtajaksi vastuunaan muun muassa tuotekehitys.

**2011**: Vuoden 2011 aikana yhtiöön tuli uusia sijoittajia, kun Veritas Eläkevakuutus ja Oy Ingman Finance Ab sijoittivat M-Brainiin. Tämä mahdollisti sen, että M-Brain osti ruotsalaisen kilpailijansa Cision Ab:n suomalaisen tytäryhtiön Oy Cision Finland Ab:n. Yritysoston myötä M-Brain yli kaksinkertaisti liikevaihtonsa ja henkilöstönsä.

**2012**: M-Brain hankki liiketoimintatiedon hallintapalveluita tarjoavan Esmerk Oy:n. Yritysoston myötä M-Brain kasvoi alallaan Pohjoismaiden suurimmaksi toimijaksi ja kuuden suurimman joukkoon Euroopassa. Joulukuussa 2012 M-Brain julkaisi uuden SaaS-työkalun, M-Adaptiven, jolla on mahdollista seurata ja analysoida media- ja markkinointikampanjoiden vaikutuksia ja tuloksia digitaalisessa, sosiaalisessa ja painetussa mediassa.

**2013**: M-Brain toimi aiemmin Suomen ulkopuolella Esmerk-nimellä. 1.1.2013 alkaen yhtiö on toiminut kaikissa maissa yhteisellä M-Brain-nimellä. Heinäkuussa 2013 M-Brain osti suomalaisen sosiaalisen median seurantayrityksen Whitevector Oy:n.

**2014:** M-Brain Oy osti Global Intelligence Alliance Group Oy:n eli GIAn koko osakekannan syyskuussa 2014. Yritysten integraation myötä palveluissa yhdistyvät GIA:n markkinatietokonsultointi, strateginen analyysi ja siihen liittyvät ohjelmistotuotteet sekä M-Brainin SaaS-ratkaisut ja sisällöntuotanto. Yhtiöllä on yrityskaupan jälkeen toimipisteitä 12 maassa ja työntekijöitä on noin 450.

**2016:** 6. huhtikuuta 2016, M-Brain Oy osti norjalaisen mediaseurantaa ja -analyysejä tuottavan Opoint Holdingin. Kauppaan kuuluivat ostettavan yhtiön kolme tytäryhtiötä Norjassa, Ruotsissa ja Virossa. 

**2018–2021**: M-Brain luopui vähitellen mediaseurantaliiketoiminnastaan ​​Pohjoismaissa ja keskittyi entisestään kehittämään kilpailu- ja markkinatietopalveluitaan.

**2022:** 17. kesäkuuta 2022 software-kasvuyrityksiin keskittynyt sijoitusyhtiö Monterro osti osake-enemmistön M-Brainista.

Lähteet
-------

1. 1 2  M-Brain Oy *Kauppalehti*. Viitattu 26.3.2022.
2. ↑  Palvelut *M-Brain - Market & Competitive Intelligence Solutions*. Viitattu 3.6.2022.
3. ↑  M-Brain Office Locations M-Brain. Viitattu 26.3.2022. (englanniksi)
4. ↑  M-Brain: Clients *m-brain.com*. Viitattu 03.06.2022.
5. ↑  [ Market & Competitive Intelligence Monitoring and Analysis
 - M-Brain] *m-brain.com*. Viitattu 3.6.2022.
6. ↑  Intelligence Plaza - M-Brain *m-brain.com*. Viitattu 3.6.2022.
7. ↑  Strategic Analysis & Advisory - M-Brain *m-brain.com*. Viitattu 3.6.2022.
8. 1 2 3  About Us - M-Brain *m-brain.com*. Viitattu 22.6.2015.
9. ↑  Veritas Eläkevakuutus ja Ingman Finance Oy sijoittivat M-Brainiin *veritas.fi*.  Arkistoitu 4.11.2013. Viitattu 11.3.2013.
10. ↑
11. ↑  Kauppalehti: Seurantayritys M-Brain osti some-pioneerin *kauppalehti.fi*.  6.8.2013.
12. ↑  Mediaviikko: M-Brain osti konsulttiyhtiö GIA:n *mediaviikko.fi*.  4.9.2014.  Arkistoitu 12.2.2015.
13. ↑  GlobeNewswire: M-Brain ostaa norjalaisen media intelligence -yhtiön Opointin *globenewswire.com*.  7.4.2016.
14. ↑  M-Brain partneroituu pohjoismaisen sijoitusyhtiö Monterron kanssa *M-Brain - Market & Competitive Intelligence Solutions*. Viitattu 20.6.2022.
15. ↑  Olli Herrala: M-Brainin myynyt viestintäkonkari Kim Nyberg: "Olen jäänyt kuusi kertaa eläkkeelle, mutta tämä on se viimeinen kerta" *Tärkeimmät talousuutiset | Kauppalehti*. Viitattu 20.6.2022.